Salavot. Salovat — musulmonlar tomonidan Islom dinining paygʻambari Muhammad sallalohu alayhi vassallam va uning avlodlariga (Ahl ul-Bayt) hurmat koʻrsatish uchun oʻqiladigan duodir. Eng keng tarqalgan shakllari "Allohuma salli ala sayyidina Muhammadan va ala ali sayyidina Muhammad" va "sallallohu alayhi vasallam dir". Qur’oni karimning „Ahzob“ surasining 56-oyatida Alloh taolo va farishtalar Muhammad alayhissalomga salovot yuborgani, moʻminlardan esa u zotga salovot va salom oʻqishlari soʻralganligi aytiladi. Musulmonlar namoz vaqtida, tahiya duosi ustida oʻtirganlarida, namozdan keyingi duolarida, turli namozlarda (Mavlid) Muhammadning ismini aytganlarida yoki yozganlarida u zotga salovot aytadilar. Odatda Muhammad alayhissalomning nomi aytilgandan soʻng darhol „sollallohu alayhi vasallam“ (arabcha: عليه و سلم) deb aytiladigan salovot, yozma ravishda „S.A.V“, „S.A.S“ yoki „S.A“, deb qisqartiriladi. Alloh taoloning duosi va salomi „Unga boʻlsin“ degan maʼnoni bildiradi. „Sallallohu alayhi vasallam“ iborasining keng tarqalgani sababli, u Unicode kodi sifatida „ﷺ“ shaklida qabul qilingan. Etimologiyasi. Salovat arabcha "salat" soʻzining koʻpligidir. Biroq salovot soʻzining tarjimasida salom, ulugʻlash, rahmat, hamd, iltifot kabi ikkinchi darajali maʼnolari koʻproq afzal koʻriladi, chunki Alloh va farishtalarning Muhammadga duo qilishi islom dinida toʻgʻri qabul qilinmaydi.